ddrg/super_eurlex huggingface dataset:
Úradný vestník L 131 , 18/05/1981 S. 0004 - 0005

Fínske špeciálne vydanie: Kapitola 13 Zväzok 11 S. 0116

Španielske špeciálne vydanie: Kapitola 13 Zväzok 11 S. 0177

Švédske špeciálne vydanie: Kapitola 13 Zväzok 11 S. 0116

Portugalské špeciálne vydanie Kapitola 13 Zväzok 11 S. 0177



Smernica Komisie z 13. apríla 1981, ktorou sa mení a dopĺňa smernica 79/490/EHS, ktorá prispôsobuje technickému pokroku smernicu Rady 70/221/EHS o aproximácii právnych predpisov členských štátov o nádržiach na kvapalné palivá a o zadných ochranných zariadeniach motorových a ich prípojných vozidiel proti podbehnutiu (81/333/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou 80/1267/EHS [2], najmä na jej článok 13, so zreteľom na smernicu Rady 70/221/EHS z 20. marca 1970 o aproximácii právnych predpisov členských štátov o nádržiach na kvapalné palivá a o zadných ochranných zariadeniach motorových a ich prípojných vozidiel proti podbehnutiu [3], naposledy zmenenú a doplnenú smernicou 79/490/EHS [4], najmä na jej článok 3, keďže skúsenosť ukázala, že súčasné znenie bodu II.5.2 prílohy k smernici 79/490/EHS týkajúcej sa zadnej ochrany vozidiel proti podbehnutiu kategórií M1, M2, M3, N1, O1 a O2 je dosť neurčité pokiaľ ide o šírku, pri ktorej musí byť požiadavka splnená; keďže toto môže viesť k rozdielnym požiadavkám rôznych normalizačných služieb s rizikom rozporov so smernicou Rady 74/483/EHS [5] týkajúcou sa vonkajších výčnelkov vozidiel kategórie M1, ako aj technických prekážok obchodu, PRIJALA TÚTO SMERNICU: Článok 1 Smernica 79/490/EHS sa týmto mení a dopĺňa takto: Text bodu II.5.2 prílohy sa nahrádza týmto textom: "II.5.2. Každé vozidlo v jednej z kategórií M1, M2, M3, N1, O1 alebo O2 (kategórie podľa medzinárodnej klasifikácie stanovené v poznámke b) prílohy I k smernici Rady 70/156/EHS) sa považuje, že spĺňa podmienku stanovenú v bode II.5.1: - ak spĺňa podmienky stanovené v bode II.5.3 alebo - ak obrysové rozmery zadnej časti nenaloženého vozidla nepresahujú 55 cm v šírke, ktorá nie je menšia ako šírka zadnej nápravy o viac ako 10 cm na oboch stranách (nerátajúc vydutie pneumatík tesne pri vozovke). V prípade, že je viacero zadných náprav, rozhoduje šírka najširšej nápravy. Táto požiadavka sa musí splniť aspoň do vzdialenosti 45 cm od zadného okraja vozidla." Článok 2 Členské štáty uvedú do účinnosti ustanovenia nevyhnutné na dosiahnutie súladu s touto smernicou do 1. októbra 1981 a bezodkladne o tom informujú Komisiu. Článok 3 Táto smernica je adresovaná členským štátom. V Bruseli 13. apríla 1981 Za Komisiu Karl-Heinz Narjes člen Komisie [1] Ú. v. ES L 42, 23.2.1970, s. 1. [2] Ú. v. ES L 375, 31.12.1980, s. 34. [3] Ú. v. ES L 76, 6.4.1970, s. 23 a Ú. v. ES L 65, 15.3.1979, s. 42. [4] Ú. v. ES L 128, 26.5.1979, s. 22. [5] Ú. v. ES L 266, 2.10.1974, s. 4. --------------------------------------------------
Úradný vestník L 043 , 14/02/1981 S. 0011 - 0011

Fínske špeciálne vydanie: Kapitola 13 Zväzok 11 S. 0107

Španielske špeciálne vydanie: Kapitola 13 Zväzok 11 S. 0161

Švédske špeciálne vydanie: Kapitola 13 Zväzok 11 S. 0107

Portugalské špeciálne vydanie Kapitola 13 Zväzok 11 S. 0161



Smernica Rady z 20. januára 1981, ktorou sa po siedmykrát mení a dopĺňa smernica z 23. októbra 1962 o aproximácii právnych predpisov členských štátov týkajúcich sa farbív, ktoré sú povolené na použitie v potravinách určených pre ľudskú spotrebu (81/20/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä jej článok 100, so zreteľom na návrh Komisie [1], so zreteľom na stanovisko Zhromaždenia [2], so zreteľom na stanovisko Hospodárskeho a sociálneho výboru [3], keďže písm. b) prílohy II smernice z 23. októbra 1962 o aproximácii právnych predpisov členských štátov týkajúcich sa farbív, ktoré sú povolené na použitie v potravinách určených pre ľudskú spotrebu [4], naposledy zmenenej a doplnenej smernicou 78/144/EHS [5], ustanovuje zoznam produktov na riedenie alebo rozpúšťanie farbív; keďže používanie karotenoidových farbív E 160 a E 161 je uľahčené ich riedením karagenanom (E 407) a arabskou gumou (E 414); keďže Komisia prehodnocuje používanie všetkých látok, ktoré sa používajú na riedenie a rozpúšťanie farbív a preto nie je možné prijať konečné rozhodnutie o tom, či by mali byť tieto dve látky povolené v rámci spoločenstva, PRIJALA TÚTO SMERNICU: Článok 1 Tieto látky sa pridávajú do písm. b) prílohy II smernice z 23. októbra 1962 na základe podmienok, ktoré sú v nej ustanovené: - Karagenan (výlučne pre farbivá uvedené pod číslami E 160 a E 161 v prílohe I), - Arabská guma (výlučne pre farbivá uvedené pod číslami E 160 a E 161 v prílohe I), Článok 2 Členské štáty prijmú najneskôr do 1. júla 1981 zákony, iné právne predpisy a správne opatrenia potrebné na dosiahnutie súladu so smernicou a ihneď o tom budú informovať Komisiu. Článok 3 Táto smernica je adresovaná členským štátom. V Bruseli 20. januára 1981 Za Radu predseda Ch. A. van der Klaauw [1] Ú. v. ES C 201, 10.8.1979, s. 13 [2] Ú. v. ES C 147, 16.6.1980, s. 124. [3] Ú. v. ES C 113, 7.5.1980, s. 9. [4] Ú. v. ES č. 115, 11.11.1962, s. 2645/62. [5] Ú. v. ES L 44, 15.2.1978, s. 20. --------------------------------------------------
Úradný vestník L 319 , 07/11/1981 S. 0016 - 0016

Španielske špeciálne vydanie: Kapitola 15 Zväzok 3 S. 0075

Portugalské špeciálne vydanie Kapitola 15 Zväzok 3 S. 0075

Fínske špeciálne vydanie: Kapitola 15 Zväzok 3 S. 0160

Švédske špeciálne vydanie: Kapitola 15 Zväzok 3 S. 0160



Smernica Rady z 19. októbra 1981, ktorou sa po pristúpení Grécka prispôsobuje smernica 79/869/EHS o metódach merania a frekvencii odoberania vzoriek a analýzy povrchových vôd určených na odber pitnej vody v členských štátoch (81/855/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 100 a 235, so zreteľom na návrh Komisie, so zreteľom na stanovisko Zhromaždenia [1], keďže s prihliadnutím na pristúpenie Grécka k Európskym spoločenstvám by sa mal prispôsobiť článok 11 ods. 2 smernice Rady 79/869/EHS o metódach merania a frekvencii odoberania vzoriek a analýzy povrchových vôd určených na odber pitnej vody v členských štátoch [2]; keďže podľa prvého odseku článku 198 zmluvy Rada prekonzultovala s Hospodárskym a sociálnym výborom návrh Komisie; keďže výbor nebol v pozícii, aby mohol poskytnúť svoje stanovisko v lehote určenej Radou; keďže podľa druhého odseku článku 198 zmluvy neposkytnutie stanoviska nezabráni Rade v ďalšom konaní; keďže so zreteľom na potrebu rýchleho prijatia požadovaných zmien a doplnkov považuje Rada za potrebné využiť túto možnosť, PRIJALA TÚTO SMERNICU: Článok 1 V článku 11 ods. 2 smernice 79/869/EHS sa údaj "41" nahrádza údajom "45". Článok 2 Táto smernica nadobúda účinnosť 1. januára 1981. Článok 3 Táto smernica je adresovaná členským štátom. V Luxemburgu 19. októbra 1981 Za Radu predseda P. Walker [1] Ú. v. ES C 144, 15.6.1981, s. 36. [2] Ú. v. ES L 271, 29.10.1979, s. 44. --------------------------------------------------
Úradný vestník L 209 , 29/07/1981 S. 0034 - 0034

Fínske špeciálne vydanie: Kapitola 13 Zväzok 11 S. 0151

Španielske špeciálne vydanie: Kapitola 13 Zväzok 11 S. 0217

Švédske špeciálne vydanie: Kapitola 13 Zväzok 11 S. 0151

Portugalské špeciálne vydanie Kapitola 13 Zväzok 11 S. 0217



Smernica Rady z 20. júla 1981, ktorou sa mení a dopĺňa smernica Rady 74/408/EHS o aproximácii právnych predpisov členských štátov o vnútornom zariadení motorových vozidiel (pevnosť sedadiel a ich uchytenie) (81/577/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 100, so zreteľom na návrh Komisie [1], so zreteľom na stanovisko Zhromaždenia [2], so zreteľom na stanovisko Hospodárskeho a sociálneho výboru [3], keďže smernica 74/408/EHS z 22. júla 1974 o aproximácii právnych predpisov členských štátov o vnútornom zariadení motorových vozidiel (pevnosť sedadiel a ich uchytenie) [4] nepripúšťa EHS typové schválenie vozidla vzhľadom na pevnosť sedadiel a ich uchytenia, ak tieto sedadlá majú zabudované ukotvenia bezpečnostných pásov; keďže v záujme bezpečnosti na cestách by mala byť smernica 74/408/EHS bez zbytočného odkladu zmenená a doplnená pre vozidlá vybavené jedným alebo viacerými kotvovými úchytmi pásu, aby ich použitie bolo pohodlnejšie pre väčší počet dospelých cestujúcich a aby sa tak zvýšila miera odolnosti pásu; keďže takú zmenu a doplnenie bolo možné realizovať na základe technického pokroku v konštrukcii motorového vozidla, PRIJALA TÚTO SMERNICU: Článok 1 Smernica 74/408/EHS sa mení a dopĺňa takto: 1. Článok 1 ods. 2) je nahradený takto: "2. Táto smernica neplatí pre sklopné sedadlá, pre sedadlá smerujúce k bokom alebo nazad." 2. Oddiel 2.7 prílohy I sa nahrádza takto: "2.7 ‚Sklopné sedadlo‘ znamená prídavné sedadlo určené pre príležitostné použitie a ktoré je bežne sklopené." Článok 2 Členské štáty do šiestich mesiacov po jej oznámení prijmú ustanovenia potrebné na dosiahnutie súladu s touto smernicou. Okamžite o tom budú informovať Komisiu. Článok 3 Táto smernica je adresovaná členským štátom. V Bruseli 20. júla 1981 Za Radu predseda P. Walker [1] Ú. v. ES C 87, 9.4.1980 s. 7. [2] Ú. v. ES C 265, 13.10.1980 s. 77. [3] Ú. v. ES C 230, 8.9.1980 s. 6. [4] Ú. v. ES L 221, 12.8.1974 s. 1. --------------------------------------------------
Úradný vestník L 046 , 19/02/1981 S. 0033 - 0034

Fínske špeciálne vydanie: Kapitola 3 Zväzok 13 S. 0012

Španielske špeciálne vydanie: Kapitola 03 Zväzok 21 S. 0038

Švédske špeciálne vydanie: Kapitola 3 Zväzok 13 S. 0012

Portugalské špeciálne vydanie Kapitola 03 Zväzok 21 S. 0038



Smernica Rady z 9. februára 1981, ktorou sa mení a dopĺňa príloha II smernice 76/895/EHS týkajúca sa stanovenia maximálnych limitov rezíduí pesticídov v a na ovocí a zelenine (81/36/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 76/895/EHS z 23. novembra 1976 o stanovovaní maximálnych limitov rezíduí pesticídov v a na ovocí a zelenine [1], naposledy zmenenú a doplnenú smernicou 80/428/EHS [2], najmä na jej článok 4, so zreteľom na návrh Komisie, keďže článok 4 smernice 76/895/EHS stanovuje, že v prípade, keď členský štát usúdi, že maximálny limit stanovený v prílohe II by mohol ohroziť zdravie ľudí alebo živočíchov iných ako sú škodlivé organizmy, potom takýto členský štát môže dočasne znížiť tento limit na svojom vlastnom území; keďže Holandské Kráľovstvo sa dovolávalo ustanovení uvedeného článku vzhľadom na maximálne limity stanovené pre dimetoát, ometoát a fenchlórphos; keďže fenchlórphos bol predmetom zmien a doplnkov uvedených v smernici 80/428/EHS; keďže Komisia už vypracovala svoje ďalšie štúdie týkajúce sa iných dvoch pesticídov; keďže na základe nových vedeckých údajov sa maximálny limit stanovený pre ometoát v prílohe II musí zmeniť; keďže je taktiež žiaduce úplne oddeliť maximálne limity stanovené pre dimetoát a ometoát a následne vykonať úpravu maximálneho limitu stanoveného pre dimetoát; keďže vzhľadom na neexistenciu priaznivého stanoviska Stáleho výboru pre zdravie rastlín Komisia nebola schopná, v súlade s postupom uvedeným v článku 8 smernice 76/895/EHS, prijať plánované opatrenia, PRIJALA TÚTO SMERNICU: Článok 1 Príloha II k smernici 76/895/EHS sa mení a dopĺňa nasledovne: 1. Ustanovenia týkajúce sa dimetoátu a ometoátu sa nahrádzajú takto: EHS č. | Pesticídy | Maximálne limity (v mg/KG (ppm)) | Bežný názov | Chemický vzorec | 15/35 | dimetoát | 0,0-dimetyl-S-(N-metyl karbamoyl) metyl dithiofosfát | 1 | — | ometoát | dimetyl-S-(N-metyl karbamoyl methyl) fosforotiolát | 0,4čerešne, čakankové puky, artičoky a špenát0,1bobuľovité, cibule, pór a koreňová zelenina0,2ostatné plodiny | 2. Poznámka pod čiarou (3) sa vypúšťa. Článok 2 Členské štáty uvedú do účinnosti najneskôr do 1. januára 1982 zákony, iné právne predpisy a administratívne opatrenia nevyhnutné na dosiahnutie súladu s touto smernicou. Bezodkladne o tom informujú Komisiu. Článok 3 Táto smernica je adresovaná členským štátom. V Bruseli 9. februára 1981 Za Radu predseda G. Braks [1] Ú. v. ES L 340, 9.12.1976, s. 26. [2] Ú. v. ES L 102, 19.4.1980, s. 26. --------------------------------------------------
Úradný vestník L 186 , 08/07/1981 S. 0020 - 0021

Španielske špeciálne vydanie: Kapitola 03 Zväzok 22 S. 0124

Portugalské špeciálne vydanie Kapitola 03 Zväzok 22 S. 0124

Fínske špeciálne vydanie: Kapitola 3 Zväzok 13 S. 0149

Švédske špeciálne vydanie: Kapitola 3 Zväzok 13 S. 0149



Smernica Rady z 24. júna 1981, ktorá mení a dopĺňa smernice 64/432/EHS, 64/433/EHS, 71/118/EHS, 72/461/EHS, 72/462/EHS, 77/96/EHS, 77/99/EHS, 77/391/EHS, 80/215/EHS, 80/217/EHS a 80/1095/EHS, o konaní vedenom Stálym veterinárnym výborom (81/476/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä jej články 43 a 100, so zreteľom na návrh Komisie [1], so zreteľom na stanovisko Európskeho parlamentu [2], keďže Stály veterinárny výbor ustanovený rozhodnutím 68/361/EHS [3] dodá svoje stanovisko v súlade s konaním, ktoré platí do 21. júna 1981; keďže záležitosť bola po prvý raz postúpená výboru dňa 22. decembra 1972; keďže uplynul dostatočný čas na dosiahnutie konečného rozhodnutia o týchto konaniach; keďže platnosť uvedených konaní by sa už nemala obmedzovať; keďže skúsenosti nadobudnuté pri konaniach prebiehajúcich v súčasnosti naznačujú, že tieto vo všeobecnosti predstavujú účinnú metódu pre rýchle prijímanie rozhodnutí, pre ktoré boli v prvom rade určené; keďže, navyše, po pristúpení Grécka bude tiež nevyhnutné upraviť počet hlasov predstavujúcich požadovanú väčšinu vo výbore, pre akty prijaté po prijatí zmluvy o pristúpení z roku 1979, ktoré ešte neboli upravené, PRIJALA TÚTO SMERNICU: Článok 1 Týmto sa rušia tieto ustanovenia: - článok 14 smernice 64/432/EHS [4], - článok 9b smernice 64/433/EHS [5], - článok 13 smernice 71/118/EHS [6] - článok 10 smernice 72/461/EHS [7], - článok 31 smernice 72/462/EHS [8], - článok 10 smernice 77/96/EHS [9], - článok 21 smernice 77/99/EHS [10], - článok 12 smernice 77/391/EHS [11], - článok 9 smernice 80/215/EHS [12], - článok 17 smernice 80/217/EHS [13], - článok 10 smernice 80/1095/EHS [14]. Článok 2 V článku 8 ods. 3 smernice 80/215/EHS, článku 16 ods. 3 smernice 80/217/EHS a článku 9 ods. 3 smernice 80/1095/EHS sa odkaz na "41" nahrádza odkazom na "45". Článok 3 Na základe správy Komisie o pôsobení Stáleho veterinárneho výboru, obsahujúcej, v prípade potreby, vhodné návrhy, Rada do 1. júla 1987 opätovne preskúma konanie uvedeného výboru. Článok 4 Táto smernica je adresovaná členským štátom. V Luxemburgu 24. júna 1981. Za Radu predseda G. M. V. van Aardenne [1] Ú. v. ES C 102, 5.5.1981, s. 2. [2] Stanovisko doručené 19. júna 1981 (ešte neuverejnené v Úradnom vestníku). [3] Ú. v. ES L 255, 18.10.1968, s. 23. [4] Ú.v. ES 121, 29.7.1964, s. 1977/64. [5] Ú.v. ES 121, 29.7.1964, s. 2012/64. [6] Ú. v. ES L 55, 8.3.1971, s. 23. [7] Ú. v. ES L 302, 31.12.1972, s. 24. [8] Ú. v. ES L 302, 31.12.1972, s. 28. [9] Ú. v. ES L 26, 31.1.1977, s. 67. [10] Ú. v. ES L 26, 31.1.1977, s. 85. [11] Ú. v. ES L 145, 13.6.1977, s. 44. [12] Ú. v. ES L 47, 21.2.1980, s. 4. [13] Ú. v. ES L 47, 21.2.1980, s. 11. [14] Ú. v. ES L 325, 1.12.1980, s. 1. --------------------------------------------------
Úradný vestník L 338 , 25/11/1981 S. 0024 - 0024

Fínske špeciálne vydanie: Kapitola 9 Zväzok 1 S. 0093

Španielske špeciálne vydanie: Kapitola 09 Zväzok 1 S. 0129

Švédske špeciálne vydanie: Kapitola 9 Zväzok 1 S. 0093

Portugalské špeciálne vydanie Kapitola 09 Zväzok 1 S. 0129



Smernica Rady zo 17. novembra 1981, ktorou sa menia a dopĺňajú smernice 69/169/EHS a 78/1035/EHS pokiaľ ide o daňové úľavy uplatňované v medzinárodnej preprave a na dovozy malých zásielok tovarov nekomerčného charakteru z tretích krajín (81/933/EHS) RADA EURÓPSKYCH SPOLOČENSTIEV, so zreteľom na Zmluvu o vytvorení Európskeho hospodárskeho spoločenstva. a predovšetkým jej článok 99, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže pevné stanovenie ekvivalentu daňovej úľavy v národnej mene stanovené v smernici Rady 69/169/EHS z 28. mája 1969 o harmonizácii ustanovení stanovených zákonom, iným právnym predpisom alebo správnym postupom ohľadom oslobodenia od dane z obratu a spotrebnej dane na dovozy v medzinárodnej doprave [4], naposledy zmenenej a doplnenej smernicou 78/1033/EHS [5] a smernicou Rady 78/1035/EHS z 19. decembra 1978 o oslobodení dane u dovozov malých zásielok tovarov nekomerčného charakteru z tretích krajín [6], by malo za následok zníženie daňových úľav v národnej mene, ktoré sa uplatňujú v jednom členskom štáte; keďže za súčasných podmienok by sa malo zamedziť takémuto zníženiu, PRIJALA TÚTO SMERNICU: Článok 1 Článok 1 smernice 69/169/EHSsa mení a dopĺňa nasledovne: a) v odseku 1 sa výraz "40 európskych účtových jednotiek" nahradí výrazom "45 ECU", b) v odseku 2 sa výraz "20 európskych účtových jednotiek" nahradí výrazom "23 ECU". Článok 2 V tretej zarážke článku 1 (2) smernice 78/1035/EHS sa výraz "30 EUA" nahradí výrazom "35 ECU". Článok 3 1. Členské štáty prijmú potrebné opatrenia, aby zabezpečili súlad s touto smernicou od l. januára 1982. 2. Členské štáty informujú Komisiu o ustanoveniach, ktoré prijali pre uplatňovanie tejto smernice. Článok 4 Táto smernica je adresovaná členským štátom. V Bruseli 17. novembra 1981 Za Radu predseda G. Howe [1] Ú. v. ES C 350, 31.12.1980, s. 21. [2] Ú. v. ES C 144, 15.6.1981, s. 76. [3] Ú. v. ES C 159, 29.6.1981, s. 5. [4] Ú. v. ES L 133, 4.6.1969, s. 6. [5] Ú. v. ES L 366, 28.12.1978, s. 31. [6] Ú. v. ES L 366, 28.12.1978, s. 34. --------------------------------------------------
Úradný vestník L 106 , 21/04/1982 S. 0018 - 0019

Fínske špeciálne vydanie: Kapitola 13 Zväzok 12 S. 0003

Španielske špeciálne vydanie: Kapitola 13 Zväzok 12 S. 0116

Švédske špeciálne vydanie: Kapitola 13 Zväzok 12 S. 0003

Portugalské špeciálne vydanie Kapitola 13 Zväzok 12 S. 0116



Smernica Komisie z 25. marca 1982, ktorou sa po štvrtýkrát prispôsobuje technickému pokroku smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (82/232/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou 79/831/EHS [2], najmä na články 19, 20 a 21, keďže Dánsko požiadalo o zmenu označovania pre roztoky hydrazínu a v súlade s článkom 23 smernice 67/548/EHS informovalo o tom Komisiu; keďže s prihliadnutím na existujúce dostupné údaje stanovisko Výboru pre prispôsobenie technickému pokroku je, že niektoré zmeny v klasifikácii a označovaní sú oprávnené; keďže uvedený výbor uznáva, že v súčasnosti prebiehajú ďalšie výskumy karcinogenicity a že preto je možné požadovať ďalšie preskúmanie opatrení so zameraním na dokončenie týchto výskumov; keďže opatrenia tejto smernice sú v súlade so stanoviskom Výboru na prispôsobovanie sa smerníc technickému pokroku pri odstraňovaní technických prekážok obchodu s nebezpečnými látkami a prípravkami, PRIJALA TÚTO SMERNICU: Článok 1 Príloha I (zoznam nebezpečných látok) k smernici 67/548/EHS sa mení a dopĺňa takto: Č: 007-008-01-0: | Označenie a klasifikácia látky sa nahrádzajú takto: | +++++ TIFF +++++ Hydrazinopløsning…% Hydrazinlösung…% Διάλυμα ύδραζίνης…% Hydrazine solution…% Hydrazine en solution…% Idrazina soluzione…% Hydrazine oplossing…% +++++ TIFF +++++ Článok 2 Do 31. decembra 1982 členské štáty prijmú a uverejnia opatrenia, ktoré je potrebné prispôsobiť tejto smernici a bezodkladne o tom informujú Komisiu. Tieto opatrenia sú povinní uplatňovať s účinkom od 1. júla 1983. Článok 3 Táto smernica je adresovaná členským štátom. V Bruseli 25. marca 1982 Za Komisiu Karl-Heinz Narjes člen Komisie [1] Ú. v. ES 196, 16.8.1967, s. 1. [2] Ú. v. ES L, 259, 15.10.1979, s. 10. --------------------------------------------------
Úradný vestník L 063 , 06/03/1982 S. 0026 - 0026

Španielske špeciálne vydanie: Kapitola 15 Zväzok 3 S. 0129

Portugalské špeciálne vydanie Kapitola 15 Zväzok 3 S. 0129

Fínske špeciálne vydanie: Kapitola 13 Zväzok 11 S. 0239

Švédske špeciálne vydanie: Kapitola 13 Zväzok 11 S. 0239



Smernica Komisie z 11. februára 1982, ktorou sa prispôsobuje technickému pokroku príloha II k smernici Rady 76/768/EHS o aproximácii právnych predpisov členských štátov týkajúcich sa kozmetických výrobkov (82/147/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov [1], naposledy zmenenú a doplnenú smernicou 79/661/EHS [2], najmä na jej článok 8 ods. 2, keďže podľa výsledkov najnovšieho vedeckého a technického výskumu by malo byť zakázané použitie látky acetyl-etyl-tetrametyl-tetralín s ohľadom na jej zdraviu škodlivé neurotoxické účinky; keďže ustanovenia tejto smernice sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti kozmetických výrobkov, PRIJALA TÚTO SMERNICU: Článok 1 Nasledujúce číslo sa týmto pridáva do prílohy II k smernici Rady 76/768/EHS: "362 3’-ethyl-5’, 6’, 7’, 8’-tetrahydro-5’, 6’, 8’, 8’-tetrametyl-2’-acetonaftón; Syn. : 1, 1, 4, 4-tetrametyl-6-etyl-7-acetyl-1, 2, 3, 4-tetrahydronaftalén (acetyl-etyl-tetrametyl-tetralín, AETT)." Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 1982 a bezodkladne o tom informujú Komisiu. Článok 3 Táto smernica je adresovaná členským štátom. V Bruseli 11. februára 1982 Za Komisiu Karl-Heinz Narjes člen Komisie [1] Ú. v. ES L 262, 27.9.1976, s. 169. [2] Ú. v. ES L 192, 31.7.1979, s. 35. --------------------------------------------------